ŽUPNIJA Vrh Sveti Trije Kralji

Vrh Sv. Treh Kraljev 7

Rovte 1373

**Datum: 26. februar 2022**

**Sinodalno srečanje – ŽPS Vrh Sv. Trije Kralji**

**Tema: Prijatelji na poti**

**Kaj prepoznamo kot pozitivno v naši Cerkvi? Povzetki izjav članov ŽPS:**

* župnija je živa, dejavna,
* povezujejo nas skupni izlet,
* občestvo oblikujejo pogovori po sveti maši,
* na Vrhu v občestvu cerkve se dobro počutim,
* pripravljenost ljudi za skupno dobro,
* pogovori doma z mladimi po sveti maši o prebrani božji besedi in o pridigi,
* pri nekaterih ostaja vez z župnijo vsaj ta, da se udeležijo maše za domače pokojne,
* velika hvaležnost, da imamo vsako nedeljo sveto mašo, kljub majhnosti župnije,
* župnik: dobro sodelovanje drug z drugim,
* če ne bi bilo sv. maše, potem bi verjetno farani živeli vsak bolj zase, saj je to edino tedensko srečevanje, kjer se zbere v povprečju čez 100 članov župnije,
* srečevanje med in po sveti maši ima tudi socialno noto,
* pomemben delež za ohranjanje vrhovske identitete,
* duhovni pomočnik: vesel je povabil na domove, ki mu veliko pomenijo (kateheza),
* dragocena so srečevanja tako pri in po mašah, kakor tudi pri zakramentih (krst, poroke …),
* prenos vere je zahteven, preiti je potrebno od tradicionalne vernosti k osebni veri,
* pomembna je skupnost verujočih ter lep zgled življenja po veri, pa tudi beseda o veri ima svojo težo,
* veselje, da se je skupnost kljub koroni ohranila,
* veselje, da so maše lepo pripravljene (bralci beril, izbrane pesmi in psalmi s strani organistov,
* praznovanja in priprave na praznovanja povezujejo farane,
* na novo priseljeni se počutijo zelo lepo sprejeti v občestvo,
* prijeten občutek širše sprejetosti v župnijsko skupnost,
* pohvali kateheze duhovnega pomočnika, ko pride na dom,
* župnija pomeni varnost,
* vsak, ki pride sem gor v cerkev, začuti živost župnije; je topla župnijska skupnost, se nimamo česa bati …

**Kaj konkretno lahko jaz naredim za večjo povezanost v naši Cerkvi; kaj lahko naredim za boljše sodelovanje, za boljšo vključenost obrobnih in oddaljenih?**

* zahvale za sodelovanje posameznim župnijskim skupinam (ministranti, pevci, mladina …) z organiziranjem izletov ali podobnih skupnih srečanj,
* uvedba farnega dne v koledarsko leto,
* ponoven poskus uvedbe srečevanj mladine,
* pravočasna določitev datuma za oratorij in vzpodbujanje mladih za animatorje,
* iskati priložnosti za vključevanje mladih v župnijske dejavnosti (oratorij, jaslice …)
* povabit mlade, da obiskujejo tečaje za animatorje,
* igranjem nogometa po nedeljski maši z duhovnim pomočnikom je tudi srečevanje mladih,
* pomoč pri iskanju in izoblikovanju voditeljev mladih,
* vzpostavitev laične mreže na nivoju dekanije (npr. tajnikov ŽPS),
* skrb za ostarele – obiskovanje po domovih in v domovih za starejše; člani ŽPS kot vez med župnijo in ostarelimi, ki ne morejo več prihajati k maši,
* povezovanje mlajših in starejših organistov pri oblikovanju bogoslužij,
* vztrajanje v molitvi za mlade, ki iščejo svojo pot,
* osebni zgled,
* prijazen odnos s sosedi, tudi oddaljenimi od cerkve,
* objava raznih zanimivih predavanj na župnijski spletni strani,
* povabiti može k izobraževanju za diakone, organiste …,
* uvedba »tezejske molitve« v cerkvi.